30. 12. 89 Επίσημη Εφημερίδα των Ευρωπαϊκών Κοινοτήτων Αριθ. C 327/59 
Πρόταση απόφασης του Συμβουλίου περί θεσπίσεως χρηματοδοτικής δράσης της Κοινότητας για την 
εξάλειψη της Λοιμώδους Αιματοποιητικής Νέκρωσης των σαλμονιδών στην Κοινότητα 
COM(89) 502 τελικό 
(Υποβληθείσα από την Επιτροπή στις 30 Οκτωβρίου 1989) 
(89/C 327/11) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η Λοιμώδης Αιματοποιητική Νέκρωση (ΛΑΝ) των σαλ­
μονιδών είναι λοιμώδης ασθένεια άκρως μεταδοτική που 
είναι δυνατό να προκαλέσει εξαιρετικά σημαντικές απώλειες 
στις μονάδες εκτροφής* 
ότι πρέπει σε ένα πρώτο στάδιο να προβλεφθούν τα κατάλ­
ληλα μέτρα επιτήρησης ώστε να λαμβάνονται οι απαραίτητες 
πληροφορίες για την εφαρμογή ενδεχόμενων μέτρων με 
στόχο την εξάλειψη της ασθένειας· 
ότι πρέπει τα κράτη μέλη να υποβάλουν σχέδιο εξάλειψης της 
ασθένειας· 
ότι η χρηματοδοτική βοήθεια της Κοινότητας πρόκειται να 
έχει τη μορφή μερικής επιστροφής των δαπανών που πρα­
γματοποιούν τα κράτη μέλη για τις απαραίτητες δειγματολη­
ψίες και εργαστηριακές εξετάσεις· 
ότι η θέσπιση των μέτρων πρέπει να γίνεται σε στενή 
συνεργασία μεταξύ των κρατών μελών και της Επιτροπής, 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
Τα κράτη μέλη υποβάλλουν, πριν από την 1η Ιανουαρίου 
1990, σχέδιο εξάλειψης της Λοιμώδους Αιματοποιητικής 
Νέκρωσης (ΛΑΝ). 
Άρθρο 2 
Εφαρμόζονται οι ορισμοί που περιλαμβάνονται στον κανο­
νισμό (ΕΟΚ) του Συμβουλίου για τους όρους υγειονομικού 
ελέγχου που διέπουν τη διάθεση στην αγορά ζώων και 
προϊόντων υδατοκαλλιέργειας. Άρθρο 3 
Το σχέδιο που αναφέρεται στο άρθρο 1 προβλέπει τα εξής: 
1. Κεντρικές αρχές που είναι αρμόδιες για την εφαρμογή και 
το συντονισμό του σχεδίου. 
2. Καταγραφή των εκμεταλλεύσεων στις οποίες γίνεται 
εκτροφή σαλμονιδών. 
3. Επιτήρηση των κινήσεων των σαλμονιδών. 
4. Λήψη δειγμάτων για την ανίχνευση του ιού στις εκμεταλ­
λεύσεις στις οποίες γίνεται εκτροφή σαλμονιδών ο 
αριθμός των δειγμάτων που λαμβάνονται πρέπει να 
εξαρτάται από την κατάσταση της υγιεινής των ζώων. 
5. Διάθεση των δειγμάτων σε εγκεκριμένο εργαστήριο για 
να υποβληθούν σε ορολογική εξέταση προς ανίχνευση 
των ιών της ΛΑΝ και της Λοιμώδους Αιμορραγικής 
Σηψαιμίας (ΛΑΣ). 
6. Προβλεπόμενο κατά μονάδα κόστος των δειγμάτων και 
των εργαστηριακών εξετάσεων, καθώς και προβλεπόμε­
νο συνολικό κόστος για την υλοποίηση των εργασιών 
αυτών. 
Άρθρο 4 
Η Επιτροπή εξετάζει τα σχέδια που καταρτίζουν τα κράτη 
μέλη προκειμένου να διαπιστωθεί αν πληρούνται οι όροι για 
την έγκριση των σχεδίων αυτών ή αν πρέπει να γίνουν 
ενδεχόμενες τροποποιήσεις. 
Τα σχέδια, συμπεριλαμβανομένων των ενδεχόμενων τροπο­
ποιήσεων, εγκρίνονται σύμφωνα με τη διαδικασία που 
προβλέπεται στο άρθρο 11. 
Άρθρο 5 
Η δράση που προβλέπεται από την παρούσα απόφαση 
δικαιούται χρηματοδοτικής ενίσχυσης της Κοινότητας. 
Άρθρο 6 
1. Η διάρκεια της χρηματοδοτικής συμμετοχής της Κοι­
νότητας είναι ετήσια, και υπολογίζεται από την ημερομηνία 
που καθορίζει η Επιτροπή στις αποφάσεις της για την έγκριση 
των σχεδίων που αναφέρονται στο άρθρο 1. 
2. Η προβλεπόμενη συνδρομή που βαρύνει τον προϋπολο­
γισμό της Κοινότητας για τις δαπάνες που υπάγονται στο 
γεωργικό τομέα υπολογίζεται σε 2 εκατομμύρια Ecu για τη 
διάρκεια που προβλέπεται στην παράγραφο 1. 
Αριθ. C 327/60 Επίσημη Εφημερίδα των Ευρωπαϊκών Κοινοτήτων 30. 12. 89 
Άρθρο 7 
1. Εφόσον εφαρμόζονται όλες οι προβλεπόμενες ενέργειες 
και είναι σύμφωνες με το σχέδιο που εγκρίνεται σύμφωνα με 
το άρθρο 4, οι δαπάνες που δικαιούνται χρηματοδοτικής 
ενίσχυσης της Κοινότητας, εντός των ορίων που καθορίζο­
νται στο άρθρο 6, είναι οι δαπάνες που πραγματοποιούν τα 
κράτη μέλη βάσει του άρθρου 3 σημεία 4 και 5. 
2. Η Κοινότητα επιστρέψει το 50% των δαπανών που 
αναφέρονται στην παράγραφο 1. 
3. Οι λεπτομέρειες εφαρμογής του παρόντος άρθρου εκδί­
δονται, εφόσον απαιτείται, σύμφωνα με τη διαδικασία που 
προβλέπεται στο άρθρο 11. 
Άρθρο 8 
1. Οι αιτήσεις πληρωμής αφορούν τις δαπάνες που πραγ­
ματοποιούν τα κράτη μέλη στη διάρκεια του ημερολογιακού 
έτους και υποβάλλονται στην Επιτροπή πριν την 1η Ιουλίου 
του επόμενου έτους. 
2. Η Επιτροπή λαμβάνει απόφαση για τη χορήγηση της 
ενίσχυσης αφού συμβουλευθεί την επιτροπή που αναφέρεται 
στο άρθρο 10. 
3. Οι λεπτομέρειες εφαρμογής του παρόντος άρθρου εκδί­
δονται, εφόσον απαιτείται, σύμφωνα με τη διαδικασία που 
προβλέπεται στο άρθρο 11. 
Άρθρο 9 
Εφαρμόζονται τηρουμένων των αναλογιών τα άρθρα 8 και 9 
του κανονισμού (ΕΟΚ) αριθ. 729/70 του Συμβουλίου (*). 
Άρθρο 10 
Η Επιτροπή συνεπικουρείται από τη Μόνιμη Κτηνιατρική 
Επιτροπή που έχει συσταθεί με την απόφαση 68/361/ΕΟΚ 
του Συμβουλίου (2), και που στη συνέχεια καλείται «επι­
τροπή». 
Άρθρο 11 
1. Σε περίπτωση εφαρμογής της διαδικασίας του παρό­
ντος άρθρου, η επιτροπή συγκαλείται αμέσως από τον πρόε­
δρο της, είτε με δική του πρωτοβουλία, είτε με αίτηση 
αντιπροσώπου κράτους μέλους. 2. Ο αντιπρόσωπος της Επιτροπής υποβάλλει στην επι­
τροπή σχέδιο των μέτρων που πρέπει να ληφθούν. Η επιτροπή 
διατυπώνει τη γνώμη της επί του σχεδίου αυτού σε προθεσμία 
που ορίζεται από τον πρόεδρο της ανάλογα με τον επείγοντα 
χαρακτήρα του θέματος. Η γνώμη διατυπώνεται με την 
πλειοψηφία που προβλέπεται στο άρθρο 148 παράγραφος 2 
της συνθήκης για την έγκριση των αποφάσεων που καλείται 
να λάβει το Συμβούλιο βάσει προτάσεως της Επιτροπής. 
Κατά την ψηφοφορία στα πλαίσια της επιτροπής, οι ψήφοι 
των αντιπροσώπων των κρατών μελών σταθμίζονται όπως 
ορίζεται στο εν λόγω άρθρο. Ο πρόεδρος δεν λαμβάνει μέρος 
στην ψηφοφορία. 
3. Η Επιτροπή εγκρίνει τα προβλεπόμενα μέτρα εφόσον 
είναι σύμφωνα με τη γνώμη της επιτροπής. 
4. Όταν τα προβλεπόμενα μέτρα δεν είναι σύμφωνα με τη 
γνώμη της επιτροπής, ή αν δεν διατυπωθεί γνώμη, η Επιτροπή 
υποβάλλει αμέσως στο Συμβούλιο πρόταση για τα μέτρα που 
πρέπει να ληφθούν. Το Συμβούλιο αποφασίζει με ειδική 
πλειοψηφία. 
Εάν το Συμβούλιο δεν έχει λάβει απόφαση κατά την πάροδο 
τριών μηνών από την ημερομηνία υποβολής της πρότασης, η 
Επιτροπή εγκρίνει τα προτεινόμενα μέτρα. 
Άρθρο 12 
Η Επιτροπή διεξάγει επιτόπιους ελέγχους για να διασφαλίζει 
την εφαρμογή των σχεδίων εξάλειψης της ασθένειας. 
Ενημερώνει τα κράτη μέλη στο πλαίσιο της επιτροπής για τα 
αποτελέσματα των σχεδίων με βάση τα στοιχεία που παρέ­
χουν τα κράτη μέλη, τα οποία αποστέλλουν στην Επιτροπή 
έκθεση μαζί με τις αιτήσεις πληρωμής και, ενδεχομένως, τις 
εκθέσεις που υποβάλλουν οι εμπειρογνώμονες οι οποίοι, 
ενεργώντας για λογαριασμό της Κοινότητας και έχοντας 
οριστεί από την Επιτροπή, έχουν προβεί στους επιτόπιους 
ελέγχους. 
Άρθρο 13 
Είναι δυνατόν να αναληφθεί συμπληρωματική χρηματοδοτι­
κή δράση της Κοινότητας για την εξάλειψη της Λοιμώδους 
Αιματοποιητικής Νέκρωσης με βάση τα αποτελέσματα της 
δράσης που προβλέπεται από την παρούσα απόφαση. 
Άρθρο 14 
Η παρούσα απόφαση απευθύνεται στα κράτη μέλη. 
0) ΕΕ αριθ. L 94 της 28. 4. 1970, σ. 13. 
(2) ΕΕ αριθ. L 255 της 18. 10. 1968, σ. 23.